CELEX: 32009D0333
Language: fi
Date: 2009-04-20 00:00:00
Title: 2009/333/EY: Komission päätös, tehty 20 päivänä huhtikuuta 2009 , yhteisön osallistumisesta eläinlääkinnällisten menettelyjen tietokoneistamisesta, eläintautien ilmoitusjärjestelmästä, tiedottamistoimista sekä tutkimuksista ja arvioinneista aiheutuvien menojen rahoitukseen vuonna 2009 sekä suorasta avustuksesta Maailman eläintautijärjestölle OIE:lle asetuksen (EY, Euratom) N:o 2342/2002 168 artiklan 1 kohdan c alakohdan perusteella

21.4.2009   
            
            
               FI
            
            
               Euroopan unionin virallinen lehti
            
            
               L 101/18
            
         
      KOMISSION PÄÄTÖS,
   tehty 20 päivänä huhtikuuta 2009,
   yhteisön osallistumisesta eläinlääkinnällisten menettelyjen tietokoneistamisesta, eläintautien ilmoitusjärjestelmästä, tiedottamistoimista sekä tutkimuksista ja arvioinneista aiheutuvien menojen rahoitukseen vuonna 2009 sekä suorasta avustuksesta Maailman eläintautijärjestölle OIE:lle asetuksen (EY, Euratom) N:o 2342/2002 168 artiklan 1 kohdan c alakohdan perusteella
   (2009/333/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 17 ja 20 artiklan, 37 artiklan 2 kohdan sekä 37 a artiklan 2 kohdan,
   sekä katsoo seuraavaa:
   
               (1)
            
            
               Päätöksessä 90/424/ETY säädetään menettelyistä, jotka koskevat yhteisön osallistumista erityisten eläinlääkintätoimenpiteiden rahoitukseen, varsinkin eläinten terveyttä, eläinten hyvinvointia ja elintarvikkeiden turvallisuutta koskevan tiedotuspolitiikan sekä teknisten ja tieteellisten toimenpiteiden ja valvonnan alalla.
            
         
               (2)
            
            
               Yhteisö myöntää päätöksen 90/424/ETY 16 artiklan nojalla rahoitusta eläinten terveyttä, hyvinvointia ja eläinperäisten elintarvikkeiden turvallisuutta koskevan tiedotuspolitiikan täytäntöönpanoon, mukaan lukien eläinten hyvinvointiin liittyvän lainsäädännön valmistelemiseen ja kehittämiseen tarvittavien tutkimusten toteuttaminen.
            
         
               (3)
            
            
               Sen vuoksi on asianmukaista, että yhteisö rahoittaa vuonna 2009 elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevia tutkimuksia, vaikutustenarviointeja ja muita arviointeja sekä tiedotuspolitiikkaa. Näihin toimiin myönnettävä enimmäismäärä olisi määriteltävä.
            
         
               (4)
            
            
               Olisi tehtävä toteutettavuustutkimus, jossa käsitellään yhteisön tuotantoeläinten hyvinvointia koskevan lainsäädännön yleistä tarkistusta ja tuotantoeläinten hyvinvointia koskevien indikaattoreiden sisällyttämistä lainsäädäntöön. Lisäksi olisi tehtävä vaikutustenarviointi, jossa käsitellään eläinten hyvinvointia kuljetuksen aikana sekä viljelykalojen teurastusta. Näillä tutkimuksilla tuetaan eläinten suojelua ja hyvinvointia koskevassa yhteisön toimintasuunnitelmassa vuosiksi 2006–2010 esitettyjä toimia.
            
         
               (5)
            
            
               Eläinten suojelua ja hyvinvointia koskevan yhteisön toimintasuunnitelman vuosiksi 2006–2010 (2) mukaan olisi erityisesti arvioitava edistystä ja suunniteltava seurantaa vuoden 2010 jälkeen. Sen vuoksi eläinten hyvinvointia koskevaa yhteisön politiikkaa on arvioitava yleisesti ennen vuotta 2010.
            
         
               (6)
            
            
               Euroopan unionin uudesta eläinten terveyttä koskevasta strategiasta vuosiksi 2007–2013 ”Mieluummin ennaltaehkäisy kuin hoito” (3) annetussa komission tiedonannossa Euroopan parlamentille, neuvostolle, Euroopan talous- ja sosiaalikomitealle ja alueiden komitealle esitetään eläinten terveyttä koskevan yleisen EU-lainsäädännön sekä EU:n tasolla yhdenmukaistettujen vastuun- ja kustannustenjakojärjestelmien kriteereiden kehittämistä. Sen vuoksi olisi tehtävä tutkimus, jolla tuetaan eläinten terveyttä koskevan yleisen lainsäädännön vaikutustenarviointia, sekä toteutettavuustutkimus päätöksen 90/424/ETY tarkistamisesta.
            
         
               (7)
            
            
               Kaikki tutkimukset – päätöksen 90/424/ETY tarkistamista koskevaa toteutettavuustutkimusta lukuun ottamatta – tehdään erillissopimusten mukaisesti, ja ne kuuluvat terveys- ja kuluttaja-asioiden pääosaston arviointia, vaikutustenarviointia ja niihin liittyviä palveluita koskevan puitesopimuksen erään 3 (elintarvikeketju), jota koskeva tarjouskilpailu käynnistettiin vuonna 2004. Erillissopimukset allekirjoittavat komissio ja valittu sopimuspuoli siten kuin puitesopimuksessa määritellään. Vuonna 2009 on tarkoitus käynnistää tarjouskilpailu, joka koskee toteutettavuustutkimuksen tekemistä päätöksen 90/424/ETY tarkistamisesta.
            
         
               (8)
            
            
               Päätöksen 90/424/ETY 37 a artiklan 1 kohdan b alakohdan mukaan yhteisön rahoitusta voidaan myöntää sellaisten eläinlääkinnällisten menettelyjen tietokoneistamiseen, jotka koskevat yhdennetyn eläinlääkinnällisen tietojärjestelmän hoitamista, hallinnointia ja ylläpitoa, mukaan lukien tarvittaessa liitännät kansallisiin tietokantoihin. Näin ollen yhteisön rahoitusta olisi myönnettävä yhdennetyn eläinlääkinnällisen Traces-tietojärjestelmän (Trade Control and Expert System) hoitamiseen, hallinnointiin ja ylläpitoon, jotta varmistetaan järjestelmän käytettävyys, turvallisuus ja ajantasaisuus; kyseinen järjestelmä on otettu käyttöön yhdennetyn eläinlääkinnällisen tietojärjestelmän kehittämisestä 30 päivänä joulukuuta 2002 tehdyllä komission päätöksellä 2003/24/EY (4).
            
         
               (9)
            
            
               Päätöksen 90/424/ETY 37 artiklan 1 kohdan mukaan yhteisön tukea voidaan myöntää eläinten tunnistamisjärjestelmän ja tautien tiedoksiantojärjestelmän perustamiseen elävien eläinten kaupan yhteydessä tehtäviä eläinlääkärintarkastuksia koskevan lainsäädännön mukaisesti sisämarkkinoiden toteuttamista varten. Näin ollen yhteisön rahoitusta olisi myönnettävä eläintautien ilmoitusjärjestelmän päivittämiseen ja tarvittaviin teknisiin parannuksiin; kyseinen järjestelmä perustuu neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista 1 päivänä maaliskuuta 2005 tehtyyn komission päätökseen 2005/176/EY (5).
            
         
               (10)
            
            
               EU:n uudesta eläinten terveyttä koskevasta strategiasta vuosiksi 2007–2013 annetussa komission tiedonannossa tunnustetaan kansalaisten, kansalaisyhteiskunnan järjestöjen ja EY:n toimielinten (eritoten komission) vuoropuhelun merkitys. Sen vuoksi tarvitaan toimiva viestintästrategia, jolla edistetään eläinten terveyteen liittyvien kysymysten ja eläinten terveyttä koskevan strategian periaatteiden tuntemusta sidosryhmien, organisaatioiden ja koko yhteiskunnan parissa.
            
         
               (11)
            
            
               Päätöksen 90/424/ETY 19 artiklan mukaisesti yhteisö voi toteuttaa tai auttaa jäsenvaltioita tai kansainvälisiä organisaatioita toteuttamaan yhteisön eläinlääkintäalan lainsäädännön ja koulutuksen kehittämiseen tarvittavia teknisiä ja tieteellisiä toimia.
            
         
               (12)
            
            
               Maailman eläintautijärjestö OIE on eläinten terveyden parantamisesta maailmanlaajuisesti vastaava hallitustenvälinen organisaatio. Maailman kauppajärjestö WTO tunnustaa sen viitejärjestöksi, joka asettaa standardit eläinten ja eläintuotteiden kansainväliselle kaupalle.
            
         
               (13)
            
            
               OIE suunnittelee kansainvälisen konferenssin järjestämistä suu- ja sorkkataudista. Konferenssilla tuetaan EU:n uudesta eläinten terveyttä koskevasta strategiasta vuosiksi 2007–2013 annetussa komission tiedonannossa esiin tuotuja toimia. Sen vuoksi on asianmukaista, että yhteisö edistää aloitetta, jotta saavutetaan parempi suoja tältä taudilta. Yhteisön olisi näin ollen tuettava tätä OIE:n aloitetta.
            
         
               (14)
            
            
               OIE:lla on alallaan käytännössä vallitseva monopoli Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (6) 168 artiklan 1 kohdan c alakohdan mukaisesti; niinpä yhteisön osallistuminen suu- ja sorkkatautia käsittelevän kansainvälisen konferenssin järjestämiseen ja isännöintiin ei edellytä ehdotuspyyntöä.
            
         
               (15)
            
            
               Tätä päätöstä pidetään Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (7) 75 artiklassa ja asetuksen (EY, Euratom) N:o 2342/2002 90 artiklassa tarkoitettuna rahoituspäätöksenä.
            
         
               (16)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON PÄÄTTÄNYT SEURAAVAA:
   1 artikla
   Hyväksytään enintään 250 000 euron suuruinen yhteisön rahoitusosuus tuotantoeläinten hyvinvointia koskevan yhteisön lainsäädännön yleistä tarkistamista ja tuotantoeläinten hyvinvointia koskevien indikaattoreiden lainsäädäntöön sisällyttämistä käsittelevän toteutettavuustutkimuksen tekemiseksi.
   2 artikla
   Hyväksytään enintään 150 000 euron suuruinen yhteisön rahoitusosuus eläinten hyvinvointia kuljetusten aikana ja viljelykalojen teurastusta käsittelevän vaikutustenarviointitutkimuksen tekemiseksi.
   3 artikla
   Hyväksytään enintään 350 000 euron suuruinen yhteisön rahoitusosuus eläinten hyvinvointia koskevan yhteisön politiikan arviointia käsittelevän tutkimuksen tekemiseksi.
   4 artikla
   Hyväksytään enintään 150 000 euron suuruinen yhteisön rahoitusosuus eläinten terveyttä koskevan yleisen lainsäädännön vaikutustenarviointia käsittelevän tutkimuksen tekemiseksi.
   5 artikla
   Hyväksytään enintään 250 000 euron suuruinen yhteisön rahoitusosuus tietyistä eläinlääkintäalan kustannuksista tehdyn päätöksen 90/424/ETY tarkistamista käsittelevän toteutettavuustutkimuksen tekemiseksi.
   6 artikla
   Myönnetään yhteisön rahoitusta päätöksellä 2003/24/EY käyttöön otetun Traces-järjestelmän hoitamiseen, hallinnointiin ja ylläpitoon seuraavat summat seuraavia tavoitteita varten:
   
               a)
            
            
               600 000 euroa järjestelmän hoitamiseen;
            
         
               b)
            
            
               450 000 euroa tarvittavan logistisen tuen hankkimiseen käyttäjille tarkoitetun avun puitteissa;
            
         
               c)
            
            
               400 000 euroa ylläpitotukeen, jota tarvitaan järjestelmän mukauttamiseksi lainsäädännön ja teknisten vaatimusten muutoksiin;
            
         
               d)
            
            
               380 000 euroa tarvittavaan tietojenkäsittelyn kehittämiseen;
            
         
               e)
            
            
               300 000 euroa kansallisten nautaeläinten tunnistustietokantojen välisten liitäntöjen kehittämiseen;
            
         
               f)
            
            
               120 000 euroa tietotekniikkalisenssien hankintaan.
            
         7 artikla
   Hyväksytään 270 000 euron suuruinen yhteisön rahoitusosuus päätökseen 2005/176/EY perustuvan eläintautien ilmoitusjärjestelmän päivittämiseksi.
   8 artikla
   Myönnetään toimivaltaisille viranomaisille ja kansalaisille suunnattuun komission tiedotustoimintaan, jonka aiheena on eläinten terveydestä ja suojelusta annettu yhteisön lainsäädäntö, seuraavat summat käyttötarkoitusten mukaan eriteltyinä:
   
               —
            
            
               1 400 000 euroa eläinten terveyden alan julkaisuihin, tiedonlevitykseen ja strategiasta tiedottamiseen,
            
         
               —
            
            
               150 000 euroa eläinten hyvinvoinnin alan julkaisuihin, tiedonlevitykseen ja strategiasta tiedottamiseen.
            
         9 artikla
   Hyväksytään 200 000 euron suuruinen yhteisön rahoitusosuus OIE:n vuonna 2009 järjestämän, suu- ja sorkkatautia käsittelevän kansainvälisen konferenssin rahoittamiseen; yhteisön yhteisrahoitus voi olla enintään 33 prosenttia kaikista avustuskelpoisista kustannuksista.
   10 artikla
   Edellä 1–9 artiklassa säädetyt rahoitusosuudet rahoitetaan Euroopan unionin vuoden 2009 talousarvion budjettikohdasta 17 04 02 01.
   Edellä 1, 2, 3 ja 4 artiklassa säädettyjen tutkimusten toimeksisaajat valitaan terveys- ja kuluttaja-asioiden pääosaston arviointipuitesopimuksen erän 3 (elintarvikeketju) perusteella.
   Edellä 5 artiklassa säädetyn tutkimuksen toimeksisaajat valitaan erillissopimusta koskevan ehdotuspyynnön perusteella vuoden 2009 viimeisellä neljänneksellä.
   Edellä 6 ja 7 artiklassa säädetty rahoitusosuus myönnetään seuraavien tietotekniikan pääosaston puitesopimusten mukaisesti: DI 5370, DI 5711, DI 5712, DI 5716, DI 5717, DI 5719, DI 5720, DI 6350.
   11 artikla
   Edellä 9 artiklassa säädettyä rahoitusosuutta koskeva avustussopimus myönnetään OIE:lle ilman ehdotuspyyntöä, sillä OIE on eläinten terveyden parantamisesta maailmanlaajuisesti vastaava hallitustenvälinen organisaatio ja sillä on käytännössä vallitseva monopoli.
   
      Tehty Brysselissä 20 päivänä huhtikuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 224, 18.8.1990, s. 19.
   
      (2)  KOM(2006) 13 lopullinen.
   
      (3)  KOM(2007) 539 lopullinen.
   
      (4)  EYVL L 8, 14.1.2003, s. 44.
   
      (5)  EUVL L 59, 5.3.2005, s. 40.
   
      (6)  EYVL L 357, 31.12.2002, s. 1.
   
      (7)  EYVL L 248, 16.9.2002, s. 1.